《立秋日张园荷亭社集三首 其三》
明代·邓云霄

曲入清商调转高，醉乡今已属吾曹。闲披爽气窥飞镜，懒向西风问大刀。

谈笑幸逢三语据，遨游真愧五陵豪。当筵共是悲秋客，岂独潘安叹二毛。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。